ඒ සමගම ඔහු දුටුවේ උමතු සිංහයකු පිට නැගී එන කිසියම් තැනැත්තෙකි. වඩාත් වුවමනාවෙන් ඒ දෙස බලනවිට ඒ රූමත් කාන්තාවක බව මහීෂසූර හදුනාගත්තේය. මහීෂසූරගේ සිරුර වෙව්ලන්නට විය. මේ තරම් බයක් මින් පෙර කිසිදවසක තමන්ට නොදැනුණු බව ඔහුට හැඟිණි. පසුපස හැරුණු ඔහු තම සෙබළුන් දෙස බැලුවේය. එහෙත් මහිෂසූරගේ හමුදාවට  මේ දෙවඟනට එරෙහිව සටන් කිරීමට අවි ඔසොවා ගැනීම උගහට විය. ඔවුහු නෙත් විසල් කර ගෙන ඇය දෙස බලා සිටියහ. එහෙත් මහීෂසූරගේ විධානයත් සමගම ඔවුහු කලබල වූහ. තම පාලකයාගේ විධානයට අවනත විය යුතු බැවින් අසුරයෝ, දේවිය සමඟ සටනට සූදානම් වූහ.
ඔහු දුටුවේ කාගේ පිට නැඟී එන තැනැත්තෙක් ද?
උමතු සිංහයකු පිට